Here is a page extracted from Wikipedia that may contain CSS, HTML, and a lot of unformatted text.

Title: Algora
Content: Algora ye un municipio d'a provincia de Guadalachara, en a comarca de Sierra Norte de Guadalachara, partiu chudicial de Sigüenza y comunidat autonoma de Castiella-La Mancha, Espanya.

A suya población ye de 112 habitants (2010), en una superficie de 47 km² y una densidat de población de 2,38 hab/km².

Cheografía 
Algora ye situau a 1.118 metros d'altaria sobre o livel d'a mar, a una distancia de 56 km d'a ciudat de Guadalachara, a capital d'a suya provincia.

O suyo termin municipal muga a o norte con La Cabrera (pedanía de Sigüenza); a l'este muga con Torremocha del Campo; a o sud con Las Inviernas, y a l'ueste con Mirabueno.

Historia 
En o sieglo XI, Algora yera nomás un lugar que perteneixeba a o termin de Medinaceli.

En Algora morió o 5 de chinero de 1937, mientres a Guerra Civil espanyola, o politico antifaixista italiano Guido Picelli, militant d'o Partito Comunista Italiano, voluntario en as Brigadas Internacionals en l'Exercito Popular Republicano.

Demografía

Administración

Alcaldes

Molimentos 
 Ilesia parroquial, una ilesia d'o sieglo XVI.
 Ermita d'o Cristo, una ermita en estilo romanico, d'o sieglo XII.

Fiestas 
 15-16 de chulio.

Localidaz d'a provincia de Guadalachara